S-660/2013

Mál þetta, sem dómtekið var þriðjudaginn 24. september 2013, er höfðað með ákæru, útgefinni af Sérstökum saksóknara 9. júlí 2013, á hendur J-kk-þgf K-kk-þgf, kt. 000000-0000, Vesturgötu 71, 101 Reykjavík, fyrir meiri háttar brot gegn skattalögum, framin í sjálfstæðri atvinnustarfsemi á Íslandi, með því að hafa:

1. Eigi staðið ríkissjóði skil á virðisaukaskattsskýrslum á lögmæltum tíma vegna uppgjörstímabilanna mars - apríl rekstrarárið 2005 til og með nóvember – desember rekstrarárið 2008 og hafa eigi staðið ríkissjóði skil á virðisaukaskatti sem innheimtur var í sjálfstæðri atvinnustarfsemi vegna sömu uppgjörstímabila, í samræmi við fyrirmæli IX. kafla laga um virðisaukaskatt nr. 50/1988, samtals að fjárhæð kr. 17.971.235, að teknu tilliti til inneignar á uppgjörstímabili janúar – febrúar rekstrarárið 2005, sem sundurliðast sem hér greinir:

Árið 2005

janúar – febrúar kr. -66.978

mars – apríl kr.1.702.624

maí – júní kr. 683.650

júlí – ágúst kr. 644.796

september – október kr. 681.585

nóvember – desember kr. 768.303

kr. 4.413.980

Árið 2006

janúar – febrúar kr. 701.043

mars – apríl kr. 552.017

maí – júní kr. 1.170.525

júlí – ágúst kr. 509.814

september – október kr. 664.790

nóvember – desember kr. 885.719

kr. 4.483.908

Árið 2007

janúar – febrúar kr. 307.908

mars – apríl kr. 355.437

maí – júní kr. 1.548.501

júlí – ágúst kr. 718.886

september – október kr. 180.990

nóvember – desember kr. 883.275

kr. 3.994.997

Árið 2008

janúar – febrúar kr. 1.142.719

mars – apríl kr. 1.717.721

maí – júní kr. 459.077

júlí – ágúst kr. 810.775

september – október kr. 684.062

nóvember – desember kr. 263.996

kr. 5.078.350

Samtals kr. 17.971.235

2. Látið undir höfuð leggjast að færa lögboðið bókhald vegna sjálfstæðrar atvinnustarfsemi sinnar sem byggingaverkfræðingur rekstarárin 2005 til og með 2008.

Framangreind brot ákærða teljast varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig:

a) 1. mgr. 40. gr. laga nr. 50/1988, um virðisaukaskatt, sbr. 3. gr. laga nr. 42/1995 og 3. gr. laga nr. 134/2005, að því er varðar 1. tölulið ákæru.

b) 1. tölulið 1. mgr. 37. gr., sbr. 36. gr. laga nr. 145/1994, um bókhald, sbr. 1. gr. laga nr. 37/1995, að því er varðar 2. tölulið ákæru.

Þess er krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur árið 1954. Hann var dæmdur 1. febrúar 2007 til 8 mánaða fangelsisrefsingar, skilorðsbundið í 3 ár, og til greiðslu sektar að fjárhæð 20.800.000 krónur, fyrir brot gegn lögum um virðisaukaskatt, lögum um staðgreiðslu opinberra gjalda, lögum um bókhald og 262. gr. almennra hegningarlaga. Þá var ákærði dæmdur 25. september 2008 til 14.500.000 króna sektargreiðslu, fyrir brot gegn lögum um staðgreiðslu og 262. gr. almennra hegningarlaga, en þar var um hegningarauka að ræða. Refsing ákærða í máli þessu verður ákveðin sem hegningarauki, en jafnframt er að hluta til um að ræða rof á skilorði refsidómsins frá 1. febrúar 2007. Verður skilorðsdómurinn dæmdur upp og ákærða ákveðin refsing í einu lagi, sbr. 60. gr., 77. og 78. gr. almennra hegningarlaga. Við ákvörðun refsingar verður litið til þess að ákærði hefur gengist greiðlega við brotum sínum. Þá er langt um liðið síðan brotin voru framin. Þykir refsing ákærða hæfilega ákveðin fangelsi í 10 mánuði, en fresta skal fullnustu refsingarinnar og falli hún niður að liðnum þremur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Samkvæmt 1. mgr. 40. gr. laga um virðisaukaskatt verður ákærða jafnframt gerð sektarrefsing. Ákærði er í máli þessu sakfelldur fyrir að hafa ekki staðið skil á virðisaukaskattsskýrslum og virðisaukaskatti sem innheimtur var í sjálfstæðri atvinnustarfsemi hans, auk þess að hafa látið undir höfuð leggjast að halda lögboðið bókhald. Þykir ekki fært að miða við fésektarlágmark samkvæmt framangreindu lagaákvæði, heldur verður miðað við þrefalda fjárhæð vanskila, sbr. dóm Hæstaréttar Íslands í máli nr. 475/2005. Verður ákærði dæmdur til að greiða 53.900.000 króna sekt til ríkissjóðs innan fjögurra vikna frá birtingu dóms þessa, en sæti ella fangelsi í 6 mánuði.

Ákærði greiði þóknun skipaðs verjanda síns, B-kk-ef L-kk-ef hdl., 150.000 krónur að meðtöldum virðisaukaskatti.

Af hálfu ákæruvaldsins flutti málið S-kvk-nf S. S-kvk-nf saksóknarfulltrúi.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærði, J-kk-nf K-kk-nf, sæti fangelsi í 10 mánuði, en fresta skal fullnustu refsingarinnar og falli hún niður að liðnum þremur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði greiði 53.900.000 króna sekt til ríkissjóðs innan fjögurra vikna frá birtingu dóms þessa, en sæti ella fangelsi í 6 mánuði.

Ákærði greiði málsvarnarþóknun skipaðs verjanda síns, B-kk-ef L-kk-ef hdl., 150.000 krónur.

R-kvk-nf H-kvk-nf